હવે લોકો રંગબેરંગી કરતાં સફેદ ડેકોરેશન વધારે પ્રિફર કરે છે, જેમાં રજનીગંધાનાં ફૂલોનો ઉપયોગ મુખ્યત્વે થાય છે. રજનીગંધાનાં ફૂલોની લડીઓ બનાવીને એના પડદા તેમ જ શામિયાના જેવો લુક આપવામાં આવે છે. થોડા વધુ સુગંધિત વાતાવરણ માટે મોગરાની કળીઓની માળા તેમ જ લડીઓ પણ બનાવી શકાય, પણ અહીં પ્રોબ્લેમ એ છે કે મોગરાનાં ફૂલો ખૂબ ઝડપથી કરમાઈ જાય છે. એની સરખામણીમાં રજનીગંધા વધુ ડ્યુરેબલ છે. આ સિવાય ગલગોટાનાં ફૂલોનું ડેકોરેશનનો ટ્રેન્ડ તો ખૂબ જૂનો છે, જે દેખાવમાં ખૂબ સુંદર અને પરંપરાગત લુક આપે છે.